Linda Ronstadt

Si Linda Ronstadt (ipinanganak noong 15 Hulyo 1946) ay isang Amerikanang artistang nagrerekord ng tugtuging popular.  Nagkamit siya ng labing-isang Gantimpalang Grammy, dalawang mga gantimpala ng Akademya ng Tugtuging Panlalawigan, isang Gantimpalang Emmy, isang Gantimpalang ALMA, maraming mga album na gold, platinum at multiplatinum na nabigyan ng katibayan o sertipiko sa Estados Unidos at internasyunal, bilang karagdagan sa mga nominasyon sa Gantimpalang Tony at Ginintuang Globo.

Bilang mang-aawit, manunulat ng awit, at prodyuser ng rekord, kinikilala siya bilang isang depinitibo o tiyak na tagapagtanghal at tagapagpaunawa (interprete) ng mga awit. Bilang isa sa pinaka malikhain at matagumpay na pangkumersiyong babaeng manganganta sa larangan ng musika sa kasaysayan ng Estados Unidos, kinikilala siya dahil sa kanyang maraming mga yugtong pampubliko ng muling pag-imbento ng sarili at mga inkarnasyon.

Bilang may isang ulit na katayuan bilang Reyna ng Rock, kung saan nagawaran siya ng pamagat na "pinaka mataas na kumikitang babae sa rock", at nakilala bilang Unang Ginang ng Rock, siya ay mas kamakailang bumangon bilang matriyarka ng musika, tagapagtaguyod ng sining na internasyunal at tagapagtangkilik ng mga karapatang pantao.

Nakipagtulungan si Ronstadt sa mga artista mula sa isang samu't saring espektro ng mga henero - kabilang sina Billy Eckstine, Frank Zappa, Rosemary Clooney, Flaco Jiménez, Philip Glass, Carla Bley, The Chieftains, Gram Parsons, Dolly Parton, Kate at Anna McGarrigle at isinaliw ang kanyang tinig sa mahigit sa 120 mga album sa buong mundo. Kinilala siya ni Christopher Loudon ng Jazz Times noong 2004, na nagsasabing "Pinagpalang may maipagtatanggol na pinaka dalisay na pangkat ng mga tubo (ng tinig) ng kanyang salinlahi ... pinaka bihira sa mga hindi karaniwan - isang balubid na makahahalo sa anumang panlikod na palamuti ngunit nananatiling matapang (sa timpla) ang pagiging bukod-tangi ... Isa itong natatanging handog; isang pinagsasaluhan ng mangilan-ngilang iba pa."

Sa kabuuan, nakapagpakawala siya ng mahigit sa 30 solong mga album, ng lampas sa 15 mga album na kumpilasyon (kalipunan) o pinaka mahuhusay na mga patok.  Nakapagtalangguhit si Ronstadt ng tatlumpu't walong mga singgulo sa Billboard Hot 100 ("100 Maiinit [na tugtugin] sa Billboard"), dalawampu't isa sa mga ito ang umabot sa pangunahing 40 (Top 40), na sampu sa mga ito ang nakarating sa pangunahing 10, na tatlo ang rumurok sa #2, na ang #1 naging sikat ay ang "You're No Good". Sa Nagkakaisang Kaharian, ang kanyang singgulong "Blue Bayou" ay nakarating sa Pangunahing 40 ng Nagkakaisang Kaharian at ang tambalan nila ni Aaron Neville, sa "Don't Know Much", ay rumurok sa #2 noong Disyembre 1989. Bilang dagdag, nakapagtalungguhit siya ng tatlumpu't anim na mga album, sampung mga album na Top 10 (pangunahing sampu), at tatlong #1 na mga album sa Talangguhitan ng Album na Pop ng magasing Billboard.  Noong 2011, napangalanan siya bilang isa sa "100 Hottest Women of All-Time" (100 Pinaka Maiinit na mga Babae sa Lahat ng Panahon) ng Men's Health.

Mga sanggunian

Mga artista mula sa Estados Unidos
Mga mang-aawit mula sa Estados Unidos
Mga kompositor mula sa Estados Unidos